钦定古今图书集成/理学汇编/学行典/第238卷 > 傅缜
## 钦定古今图书集成/理学汇编/学行典/第238卷 > 傅缜

按《广信府志》：“傅缜，字子玉，铅山人。尝应进士举，会舍
法行，不忍去其亲，弃所业归养，尤乐于为义。岁歉，率
先发廪济之，居者给粟，行者裹粮，饥民各得其所。时
青苗法行，县多繁逋，缜悉捐赀代输，尽得释，里闬皆称长者。绍兴初，潘逵寇信兵焚掠至其家，三举火不
燃。首领后至，曰：‘是傅长者家’。枭举火者，缄其门而去。”